《次郡太守刘朔斋秋晚谒谢朓亭小饮三首 其二》
宋代·程炎子

一祷心香雨便晴，万家和气酿成醺。时方入到昭亭路，风已吹开叠嶂云。

话向禅中参冷淡，心于静处息纷纭。麦畦邂逅长沮语，想彻黄堂亦喜闻。

作者简介：程炎子，字清臣，理宗时宣城（今安徽宣州）人。未仕。有《玉塘烟水集》，已佚。仅《江湖后集》收诗十六首。事见《江湖后集》卷一四。今录诗十七首。